**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**IZGLĪTĪBAS, KULTŪRAS UN SPORTA JAUTĀJUMU**

**KOMITEJAS SĒDES PROTOKOLS**

Nr.8

2024. gada 13. augustā

Sēde sasaukta plkst. 10:00

Sēdi atklāj plkst. 10:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Rūdolfs Pelēkais.

**Sēdi protokolē:** Dace Tauriņa.

**Sēdē piedalās deputāti:** Kristaps Močāns, Rūdolfs Pelēkais, Jānis Remess, Ziedonis Rubezis, Andis Zaļaiskalns.

**Sēdē piedalās:** Aiga Briede, Anda Timermane, Andris Zunde, Antra Kamala, Arta Zunde, Artis Ārgalis, Ausma Eglīte, Baiba Cīrule, Baiba Martinsone, Dace Barone, Dita Rulle, Diāna Lele, Elēna Silāja, Elīna Rūtentāle, Elīna Valeine, Elīze Balode, Ieva Celmiņa, Ieva Mahte, Ilga Tiesnese, Inga Neimane, Ināra Blūma, Iveta Beļauniece, Iveta Puriņa, Iveta Umule, Izita Kļaviņa, Jana Lāce, Juris Graudiņš, Kristīne Zaķe, Kārlis Irmejs, Liene Čečiņa, Linita Amoliņa, Lāsma Liepiņa, Līga Liepiņa, Madara Eversone, Maija Siliņa, Māris Beļaunieks, Mārīte Purmale, Pārsla Dzērve, Raimonds Straume, Regīna Tamane, Rihards Būda, Rita Lavendele, Sandra Smiltniece, Valda Tinkusa, Zane Balode, Gunita Bisniece, Liene Bukne, Ģirts Ieleja.

**Darba kārtība:**

1. Par darba kārtību.
2. Par Jaunatnes starptautisko programmu aģentūras projekta “Kontakts Limbažu novadā” finansējuma iekļaušanu Limbažu Valsts ģimnāzijas, Vidrižu pamatskolas un Pāles pamatskolas 2024.gada budžetā.
3. Par Limbažu Konsultatīvā bērnu centra nolikuma grozījumiem.
4. (papildu d.k. jaut.) Par grozījumu Staiceles pamatskolas nolikumā.
5. (papildu d.k. jaut.) Par dalību projektā "Sabiedrības digitālo prasmju attīstība".
6. Informācijas.

**1.**

**Par darba kārtību**

Ziņo Rūdolfs Pelēkais

Iepazinusies ar Izglītības, kultūras un sporta jautājumu komitejas priekšsēdētāja R. Pelēkā priekšlikumu apstiprināt sēdes darba kārtību ar papildu darba kārtības jautājumiem, **atklāti balsojot: PAR** – 5 deputāti (Kristaps Močāns, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Jaunatnes starptautisko programmu aģentūras projekta “Kontakts Limbažu novadā” finansējuma iekļaušanu Limbažu Valsts ģimnāzijas, Vidrižu pamatskolas un Pāles pamatskolas 2024.gada budžetā.
3. Par Limbažu Konsultatīvā bērnu centra nolikuma grozījumiem.
4. Par grozījumu Staiceles pamatskolas nolikumā.
5. Par dalību projektā "Sabiedrības digitālo prasmju attīstība".
6. Informācijas.

**2.**

**Par Jaunatnes starptautisko programmu aģentūras projekta “Kontakts Limbažu novadā” finansējuma iekļaušanu Limbažu Valsts ģimnāzijas, Vidrižu pamatskolas un Pāles pamatskolas 2024.gada budžetos**

Ziņo Elīna Rūtentāle, debatēs piedalās Rūdolfs Pelēkais

Pamatojoties uz Jaunatnes starptautisko programmu aģentūras lēmumu Nr. 4.2-1/198 (saņemts 29.07.2024. reģ. Nr.1.3/24/409) un noslēgto sadarbības līgumu ar Limbažu novada Izglītības pārvaldi (līguma Nr.VP2024/3-4 ) ir piešķirts valsts budžeta finansējums EUR 3599,90 (trīs tūkstoši pieci simti deviņdesmit deviņi eiro un 90 centi) apmērā projekta “Kontakts Limbažu novadā” īstenošanai.

Pamatojoties uz Pašvaldību likuma 4. panta pirmās daļas 4. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 5 deputāti (Kristaps Močāns, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu Valsts ģimnāzijas 2024. gada budžetā saņemto valsts budžeta finansējumu 1200,00 EUR (viens tūkstotis divi simti eiro un 00 centi) apmērā projekta “Kontakts Limbažu novadā” īstenošanai (budžeta finansējums 23244).
2. Iekļaut Vidrižu pamatskolas 2024. gada budžetā saņemto valsts budžeta finansējumu 1200,00 EUR (viens tūkstotis divi simti eiro un 00 centi) apmērā projekta “Kontakts Limbažu novadā” īstenošanai (budžeta finansējums 23244).
3. Iekļaut Pāles pamatskolas 2024. gada budžetā saņemto valsts budžeta finansējumu 1199,90 EUR (viens tūkstotis viens simts deviņdesmit deviņi eiro un 90 centi) apmērā projekta “Kontakts Limbažu novadā” īstenošanai (budžeta finansējums 23244).
4. Lēmuma 1., 2., 3. punktā minētās izmaiņas iekļaut kārtējās domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu”.
5. Atbildīgos par saņemto valsts budžeta finansējumu iekļaušanu Limbažu Valsts ģimnāzijas, Vidrižu pamatskolas un Pāles pamatskolas budžetos noteikt Finanšu un ekonomikas nodaļas ekonomistus.
6. Atbildīgos par lēmuma izpildi noteikt Limbažu Valsts ģimnāzijas direktori, Vidrižu pamatskolas direktori un Pāles pamatskolas direktori.
7. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
8. Lēmuma projektu virzīt izskatīšanai Limbažu novada domes sēdē.

Deputāts Andis Zaļaiskalns balso vārdiski “PAR”.

**3.**

**Par Limbažu Konsultatīvā bērnu centra nolikuma grozījumu**

Ziņo Elīna Valeine, debatēs piedalās Rūdolfs Pelēkais

Pamatojoties uz Pašvaldību likuma 10. panta pirmās daļas 8. punktu, pašvaldības domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus.

Spēkā esošā Limbažu konsultatīvā bērnu centra nolikuma (apstiprināts ar Limbažu novada domes 24.08.2023. sēdes lēmumu Nr. 661 (protokols Nr.9, 35.§) 28. punkts nosaka, ka: “Pakalpojumu saņēmējam Pašvaldība reizi mēnesī izsniedz rēķinu, kas jāatmaksā līdz nākamā mēneša beigām.” Šādā gadījumā tiek ierobežota iespēja Limbažu Konsultatīvā bērnu centrā norēķināties priekšapmaksas veidā, kas ir kļuvis būtiski kopš neapmaksāto rēķinu pieauguma, kā rezultātā ir izveidojušies parādi par sniegtajiem pakalpojumiem, kuru piedziņas izmaksas ir neadekvātā proporcijā pret neapmaksātajām summām par saņemtajiem pakalpojumiem. Liela daļa parādu ir līdz 10 Eur. Līdz ar to tiek izsvērta iespēja norēķinus Limbažu Konsultatīvā bērnu centrā veikt kā priekšapmaksu par pakalpojumiem, nevis kā līdz šim – līdz nākamā mēneša vidum.

Lai tas būtu iespējams, nepieciešams izslēgt no Limbažu Konsultatīvā bērnu centra nolikuma 28. punktu, lai norēķinu kārtību varētu atrunāt tikai sadarbības līgumā ar bērna likumiskajiem pārstāvjiem, neradot pretrunas ar nolikumā paredzēto kārtību.

Pamatojoties uz Pašvaldību likuma 10. panta pirmās daļas 8. punktu, 50. panta pirmo daļu, **atklāti balsojot: PAR** – 5 deputāti (Kristaps Močāns, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Veikt grozījumu Limbažu novada pašvaldības iestādes Limbažu Konsultatīvā bērnu centra nolikumā (apstiprināts ar Limbažu novada domes 24.08.2023. sēdes lēmumu Nr. 661 (protokols Nr.9, 35.§): izslēgt nolikuma 28.punktu.
2. Atbildīgo par lēmuma izpildi noteikt Limbažu Konsultatīvā bērnu centrs vadītāju.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

**4.**

**Par grozījumu Staiceles pamatskolas nolikumā**

Ziņo Anda Timermane, debatēs piedalās Rūdolfs Pelēkais

Staiceles pamatskolas direktore A. Timermane ziņo, ka izglītības iestādes kolektīvs sadarbībā ar Izglītības pārvaldi ir vienojušies, ka izglītības iestādē realizēs speciālās pamatizglītības programmu izglītojamajiem ar garīgās veselības traucējumiem (kods 21015711), tāpēc ir nepieciešams veikt grozījumus Staiceles pamatskolas nolikumā.

Pamatojoties uz Vispārējās izglītības likuma 9. pantu, izglītības iestādes nolikumā norāda īstenojamās izglītības programmas, tāpēc nepieciešams veikt grozījumus Staiceles pamatskolas nolikumā 11. punktā, papildinot 11.4. apakšpunktu, nosakot, ka iestāde īsteno licencētas izglītības programmu – speciālās pamatskolas izglītības programmu ar garīgās veselības traucējumiem (kods 21015711).

Pašvaldību likuma 4. panta pirmās daļas 4. punkts nosaka, ka pašvaldības autonomajās funkcijās ietilpst gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību.

Pašvaldību likuma 10. panta pirmās daļas 8. punkts nosaka, ka tikai domes kompetencē ir izdot pašvaldības institūciju nolikumus. Pašvaldību likuma 50. panta pirmā daļa nosaka, ka dome un pašvaldības administrācija iekšējos normatīvos aktus izdod likumā noteiktajā kārtībā. Savukārt Valsts pārvaldes iekārtas likuma 73. panta pirmās daļas 1. punkts nosaka, ka publiskas personas orgāns un amatpersona savas kompetences ietvaros var izdot iekšējos normatīvos aktus par iestādes uzbūvi un darba organizāciju.

Vispārējās izglītības likuma 9. panta otrā daļa nosaka, ka vispārējās izglītības iestādes nolikumu apstiprina tās dibinātājs. Izglītības likuma 24. panta trešajā daļā noteikts, ka izglītības iestādes reģistrāciju nodrošina iestādes dibinātājs. Iesniegumu par izglītības iestādes reģistrāciju iesniedz dibinātāja pilnvarota persona.

Aktuālā informācija par izglītības iestādi ir reģistrējama Valsts izglītības informācijas sistēmā, un, saskaņā ar Ministru kabineta 2019. gada 25. jūnija noteikumu Nr. 276 “Valsts izglītības informācijas sistēmas noteikumi” 31. punkta 31.2. apakšpunktu, novada pašvaldība pārzina un nodrošina informācijas ievadi sistēmā pašvaldības dibinātajās izglītības iestādēs.

Ņemot vērā minēto un pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 8. punktu, 50. panta pirmo daļu, Valsts pārvaldes iekārtas likuma 73. panta pirmās daļas 1. punktu, Izglītības likuma 24. panta trešo daļu, Vispārējās izglītības likuma 9. panta otro daļu, Ministru kabineta 2019. gada 25. jūnija noteikumu Nr. 276 “Valsts izglītības informācijas sistēmas noteikumi” 31. punkta 31.2. apakšpunktu, **atklāti balsojot: PAR** – 5 deputāti (Kristaps Močāns, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Izdarīt grozījumu Staiceles pamatskolas nolikumā (apstiprināts ar Limbažu novada domes 24.03.2022. sēdes lēmumu Nr.247 (protokols Nr.3, 16.), papildinot nolikuma 10. punktu ar 10.4. apakšpunktu šādā redakcijā:

 “10.4.speciālā pamatizglītības programma izglītojamajiem ar garīgās veselības traucējumiem (kods 21015711).”

1. Uzdot Staiceles pamatskolas direktorei Andai Timermanei veikt Valsts izglītības informācijas sistēmā lēmuma lemjošās daļas 1. punktā apstiprinātā nolikuma aktualizāciju.
2. Limbažu novada Izglītības pārvaldes vadītājai V. Tinkusai veikt lēmuma izpildes kontroli.
3. Lēmuma projektu virzīt izskatīšanai Limbažu novada domes sēdē.

**5.**

**Par atbalstu dalībai projektā "Sabiedrības digitālo prasmju attīstība"**

Ziņo Iveta Umule, debatēs piedalās Rūdolfs Pelēkais

 Pamatojoties uz informatīvā ziņojuma “Par Latvijas Atveseļošanas un noturības mehānisma plāna 2. komponentes “Digitālā transformācija” reformu un investīciju virziena 2.3. “Digitālās prasmes” reformas 2.3.2.r. “Digitālās prasmes sabiedrības un pārvaldes digitālajai transformācijai” 2.3.2.1.i. investīcijas “Digitālās prasmes iedzīvotājiem t.sk. jauniešiem” īstenošanu” (pieņemts Ministru kabineta 2023. gada 13. jūlija sēdē, prot. Nr. 36 96. §) (turpmāk – Informatīvais ziņojums) 56. punktu, Viedās administrācijas un reģionālās attīstības ministrija (turpmāk – VARAM) aicina Limbažu novada pašvaldību piedalīties projekta Nr.2.3.2.1.i.0/1/23/I/CFLA/001 "Sabiedrības digitālo prasmju attīstība" (turpmāk – Projekts) īstenošanā kā sadarbības partnerim.

Projekta mērķis ir veicināt digitālo pašapkalpošanās prasmju attīstību sabiedrībā, tādējādi veicinot personu veiksmīgāku iekļaušanos sabiedrībā, t.sk. nodarbinātībā, ikdienas sadzīves jautājumu mūsdienīgā risināšanā un kvalitatīvas dzīves uzlabošanā. Mērķgrupa – iedzīvotāji vecumā no 16-74 gadiem ar zemām vai bez digitālām prasmēm.

Projekta ietvaros pašvaldībām jāveic šādas Projekta darbības:

1. pasniedzēju – mentoru izvirzīšana centralizētajām pasniedzēju – mentoru mācībām;
2. klātienes un tiešsaistes decentralizēto mācību darbību organizēšana un īstenošana Projekta mērķu grupai pašvaldību administratīvajā teritorijā;
3. individuālā plāna sabiedrības digitālo pašapkalpošanās prasmju attīstībai izstrāde, nosakot paredzamās darbības un sasniedzamos rezultatīvos rādītājus;
4. komunikācijas plāna iesniegšana;
5. atskaišu sagatavošana un iesniegšana.

Projekta ietvaros pieejamais finanšu atbalsts ir 65,34 EUR (sešdesmit pieci *euro* un 34 centi) par mācību kursa viena līmeņa apguvi vienam mērķa grupas dalībniekam. Limbažu novada pašvaldībai Projekta ietvaros kopumā ir jāapmāca 609 iedzīvotāji. Atveseļošanās fonds nesedz pievienotās vērtības nodokļa izmaksas, un tās pašvaldībai jāsedz no saviem līdzekļiem. Projektā pašvaldībām kā līdzieguldījums ir jānodrošina mācībspēku, telpas, aprīkojuma un mācību pieejamību iedzīvotājiem, kā arī jāveic iedzīvotāju iedrošināšana un motivēšana mācīties. Projekta ietvaros ir pieejams avansa maksājums 11 931,31 EUR (vienpadsmit tūkstoši deviņi simti trīsdesmit viens *euro* un 31 cents). Projekta īstenošanas termiņš ir 2026. gada 31. marts.

Ņemot vērā iepriekš minēto, pamatojoties uz Pašvaldību likuma 4. panta pirmās daļas 4. punktu, 10. panta pirmās daļas ievadu un likuma “Par pašvaldību budžetiem” 30. pantu, Informatīvo ziņojumu “Par Latvijas Atveseļošanas un noturības mehānisma plāna 2. komponentes “Digitālā transformācija” reformu un investīciju virziena 2.3. “Digitālās prasmes” reformas 2.3.2.r. “Digitālās prasmes sabiedrības un pārvaldes digitālajai transformācijai” 2.3.2.1.i. investīcijas “Digitālās prasmes iedzīvotājiem t.sk. jauniešiem” īstenošanu” un VARAM aicinājumu piedalīties projektā, **atklāti balsojot: PAR** – 5 deputāti (Kristaps Močāns, Rūdolfs Pelēkais, Jānis Remess, Ziedonis Rubezis, Andis Zaļaiskalns), **PRET –** nav, **ATTURAS –** nav, komiteja **NOLEMJ:**

1. Atbalstīt Limbažu novada pašvaldības dalību projektā Nr.2.3.2.1.i.0/1/23/I/CFLA/001 "Sabiedrības digitālo prasmju attīstība", noslēdzot sadarbības līgumu ar Viedās administrācijas un reģionālās attīstības ministriju.
2. Pirms līguma noslēgšanas Izglītības pārvaldei sadarbībā ar Attīstības un projektu nodaļu un Sabiedrisko attiecību nodaļu sagatavot un saskaņot ar Viedās administrācijas un reģionālās attīstības ministriju sadarbības līguma 1.pielikumu “Sadarbības partnera individuālais plāns”.
3. Iekļaut Attīstības un projektu nodaļas budžetā plānoto avansa maksājumu 11 931,31 EUR (vienpadsmit tūkstoši deviņi simti trīsdesmit viens *euro* un 31 cents) apmērā, kas tiks saņemts 2024.gadā projekta “Sabiedrības digitālo prasmju attīstība” realizēšanai.
4. Lēmumā 3. punktā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu”.
5. Atbildīgo par finansējuma iekļaušanu budžetā noteikt Finanšu un ekonomikas nodaļas ekonomistus.
6. Uzdot Attīstības un projektu nodaļai projekta “Sabiedrības digitālo prasmju attīstība” atbalsta gadījumā, pēc apliecinošu dokumentu saņemšanas Limbažu novada pašvaldībā, sagatavot lēmuma projektu par nepieciešamā līdzfinansējuma piešķiršanu, konkretizējot, no kādiem Limbažu novada pašvaldības budžeta līdzekļiem tas piešķirams.
7. Atbildīgo par lēmuma izpildi noteikt Limbažu novada pašvaldības Attīstības un projektu nodaļu.
8. Kontroli par lēmuma izpildi uzdot veikt Limbažu novada pašvaldības izpilddirektoram.
9. Lēmuma projektu virzīt izskatīšanai Limbažu novada domes sēdē.

**6.**

**Informācijas**

-

Sēdi slēdz plkst. 10:22

Sēdes vadītājs R. Pelēkais

Sēdes protokoliste D. Tauriņa